На основу члана 7. тачке б и члана 39. Закона о Централној банци Босне и Херцеговине (“Службени гласник БиХ“, 1/97), Управни одбор Централне банке Босне и Херцеговине, на 11. сједници од 10. јула 1998. године, доноси

# **О Д Л У К У**

## о продужењу рока замјене новчаница

**босанскохерцеговачких динара**

 1. Централна банка Босне и Херцеговине ће у оправданим случајевима вршити замјену босанскохерцеговачких динара до 17. јула 1998. године за имаоце новчаница који нису извршили замјену новчаница у року прописаном Одлуком о повлачењу из оптицаја и замјени новчаница босанскохерцеговачких динара, УВ број: 12/98 од 28. маја 1998. године (“Службени гласник БиХ“, 10/98).

 2. Замјена новчаница из тачке 1. ове одлуке вршиће се на писани захтјев имаоца новчаница поднесен Централној банци Босне и Херцеговине до 17. јула 1998. године закључно поткријепљен одговарајућим документима о разлозима због којих замјена није извршена у прописаном року.

 3. О оправданости разлога из тачке 2. ове одлуке у сваком појединачном случају ће одлучивати комисија у саставу:

 - Мирсад Влаховљак,

 - Оливера Бјелан,

- Миралем Имамовић

и донијети одговарајућу одлуку о чему ће ималац новчаница бити обавијештен.

 4. Комисија из тачке 2. ове одлуке дужна је по обављеном послу поднијети писани извјештај гувернеру.

 5. Ова одлука ступа на снагу даном објављивања у службеним листовима Босне и Херцеговине, Федерације Босне и Херцеговине и Републике Српске.

УВ број: 15/98 Предсједавајући

10. јули 1998. године Управног одбора Централне банке

С а р а ј е в о Босне и Херцеговине

 Јуре Пеливан